Christian Prigent
Christian Prigent er en fransk forfatter og essayist. Hans tekster overskrider ofte grænserne mellem genrerne, og han sætter gerne sig selv uden for al tradition og tendens. Man mærker Arthur Rimbaud bag hans ønske om at opfinde noget nyt. Han har grundlagt avantgarde-tidsskriftet TXT.


Titlen og begyndelsen til prosastykkerne i 
Commencement
 (1989) er typiske for Christian Prigent: "første morgen til at begynde i goddag mine skønheder". 
À quoi bon encore des poètes? 
(1996) formulerer det som et projekt om at finde og opfinde ord til den konstant nye digteriske udforskning af verden. De fortællende tekster i 
Grand-mère Quéquette
 (2003) rummer en ny, muligvis selvbiografisk start i forfatterskabet. I 2017 kaster han sig ud i tekster om sportsidoler fra fodboldspilleren 
Puskás
 til cykelrytteren Christopher Froome (f. 1985). På dansk findes 
Rumkasse 4
 (
Franske stemmer
, 2017) og essayet 
Overgearet toning
 (tidsskriftet 
P
assage
 67) fra 
Salut les anciens, salut les modernes
, 2000).
